**J e l e n t é s**

Balatonhenye Önkormányzata Képviselő-testületének

2016. május 03 -i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.
Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**8/2016. (II. 16.) HATÁROZATA**

**Az Önkormányzat saját bevételei és adósságot keletkeztető
 ügyleteiből eredő fizetési kötelezettsége megállapításáról**

Balatonhenye Község Önkormányzata Képviselő-testülete az államháztartásról szóló 2011. évi CXCV. törvény 29/A. §-a alapján az önkormányzat saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint állapítja meg:

Saját bevételek összege:

 2016. 3.550 ezer Ft

 2017. 4.000 ezer Ft

 2018. 4.200 ezer Ft

 2019. 4.150 ezer Ft

Adósságot keletkeztető ügyletekből eredő fizetési kötelezettségek:

 2016. 0 Ft

 2017. 0 Ft

 2018. 0 Ft

 2019. 0 Ft.

**Intézkedést nem igényelt**

**9/2016. (II. 16.) HATÁROZATA**

**A 2016. évi közbeszerzési tervről**

Balatonhenye Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2016. évben lefolytatandó közbeszerzési eljárások éves tervét nemleges megjelöléssel jóváhagyja.

Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

Felelős: Kovács Csaba Károly polgármester Határidő: folyamatos

**Intézkedést nem igényelt**

**10/2016. (II. 16.) HATÁROZATA**

**A helyi környezet védelméről szóló önkormányzati**

 **rendelet felülvizsgálatáról**

Balatonhenye Község Önkormányzata Képviselő-testülete a helyi környezet védelméről szóló 8/2008. (V. 13.) önkormányzati rendeletét az alábbiak szerint kívánja módosítani:

A jelenleg hatályban levő szabályokat az előterjesztésben szereplő „minta” rendelkezésekkel kívánjak kiegészíteni azzal, hogy az ingatlan tulajdonosok rendben tartási kötelezettsége nem az úttest felezővonaláig, hanem annak széléig terjedjen.

Felkéri a jegyzőt a döntés tartalmának megfelelő rendelet tervezet elkészítésére, valamint a környezet védelméről szóló 1995. évi LIII. törvény 48. § (3) bekezdése szerinti véleményeztetetés lefolytatására.

Felelős: dr. Szabó Tímea, jegyző

Határidő: a következő tervezett ülés.

**Rendelet tervezet előkészítése folyamatban**

**11/2016. (II. 16.) HATÁROZATA**

**2016. évi rendezvényterv elfogadásáról**

Balatonhenye Község Önkormányzata Képviselő-testülete a 2016. évi rendezvénytervet elfogadja.

**Intézkedést nem igényel**

**12/2016. (II. 16.) HATÁROZATA**

**A falugondnoki szolgálat 2016. évi**

 **továbbképzési terve jóváhagyásáról**

Balatonhenye Község Önkormányzata Képviselőtestülete a falugondnoki szolgálat 2016. évi továbbképzési tervét jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Kovács Csaba Károly polgármester.

**Tájékoztatás megtörtént**

**13/2016. (II. 16.) HATÁROZATA**

**szociális és gyermekjóléti alapellátások intézményi**

**térítési díjainak meghatározásáról**

Balatonhenye Község Önkormányzat Képviselő-testülete a Tapolca Környéki Önkormányzati Társulás Társulási Tanácsa a fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló előterjesztést megtárgyalta. Az előterjesztésben javasolt térítési díjakat elfogadja.

Felkéri a polgármestert, hogy a döntésről szóló határozatot küldje meg a Társulás elnökének további intézkedés végett.

**Felelős:** Kovács Csaba Károly polgármester

**Határidő:** 2016. március 5.

**Társulás a döntésről értesítve**

**14/2016. (II. 16.) HATÁROZATA**

**a Kővágóörsi Önkéntes Tűzoltó Egyesülettel való**

**együttműködési megállapodás megkötéséről**

Balatonrendes Község Önkormányzata Képviselő-testülete együttműködési megállapodást köt a Kővágóörsi Önkéntes Tűzoltó Egyesülettel (8254 Kővágóörs, Dózsa György u. 1.) a mellékletben lévő adattartalommal.

Felhatalmazza a polgármestert az együttműködési megállapodás aláírására.

Felelős: Kovács Csaba Károly polgármester
Határidő: 2016. március 16.

**Megállapodás megkötésre került**

**15/2016. (II. 16.) HATÁROZATA**

**A Balatonhenye 586. és 589. hrsz-ú ingatlanok értékesítéséről**

Balatonhenye Község Önkormányzata Képviselő-testület elhatározza, hogy a Balatonhenye 586. és 589. hrsz-ú ingatlanokat Kolosi György részére 93.000 Ft (586. hrsz.), illetve 698.000 (589. hrsz.) Ft vételáron értékesíti.

Az adásvételi szerződéssel kapcsolatban a Képviselő-testület az alábbi igényeket fogalmazza meg:

A vételár kifizetésére egyösszegben, utalással, az adásvételi szerződés aláírásakor kerüljön sor.

Felelős: Kovács Csaba Károly, polgármester

Határidő: azonnal.

**Adás-vételi szerződés megkötése megtörtént**

**17/2016. (III. 11.) HATÁROZATA**

Balatonhenye Község Önkormányzat Képviselő-testülete egyetért az előterjesztés szerint a Köveskál Község Önkormányzata Képviselő-testületének az óvodában nyújtott gyermekétkeztetés térítési díjáról szóló 9/2013. (III.14.) önkormányzati rendelete módosításával és azt elfogadásra javasolja.

A Képviselő-testület felkéri a polgármestert, hogy a döntésről Köveskál Község polgármesterét értesítse.

Felelős: Kovács Csaba Károly polgármester

Határidő: azonnal.

**Köveskál Önkormányzata a döntésről értesítve**

**BALATONHENYE KÖZSÉG ÖNKORMÁNYZATA
KÉPVISELŐ-TESTÜLETÉNEK**

**/2016. (V. 03.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2016. április 19.

Kovács Csaba Károly polgármester